遂安县城
参考资料

方志
↑  罗柏麓修、姚恒等纂，《民国遂安县志·卷一·方舆志·沿革》：建安十三年，吴大帝使贺齐平黟、歙，分歙县南乡安定里，置新定县，隶新都郡。晋太康元年，改县名遂安，郡名新安。宋齐梁陈并属新安郡。隋开皇九年，废郡并县，入新安县。据府志隶婺州。仁寿二年，即新安故城置睦州，遂安县隶焉。大业三年，州改遂安郡。唐武德元年，仍改睦州。神功元年，徙州治于建德，县亦隶之。五代不改。宋宣和三年，平方腊乱，改严州遂安军，县仍旧。元至元十二年，州改建德路。明改严州府，县仍焉。清因之。民国废府制，县属金华道。十六年复废道制，县仍旧。县治在五狮山之南。又名遂阳县。
↑  《民国遂安县志·卷四·职官志·宦绩》：容九霄，知县，字子升，广东阳朔人，举人，有文武才。岁癸酉，流寇侵开化，官兵集遂境者数万人，谍报旁午贼逼马金，众望风奔溃。九霄率民兵结寨高乔山，歼其先驱，贼锋挫，遁去。随力请设险，遂邑有城自此始。
↑  明·杨守仁、徐楚纂修，《万历严州府志·卷三·经略志·城郭》：遂安县城在木连村溪北，唐武德四年徙今治，然未有城。国朝正德癸酉，流贼王浩八逼近地方，知县容九霄始申筑为城以御之。万历二年知县吴撝谦预备矿寇，申借郡帑银二千八百三十五两，县帑银若干，江山县往年所贷银一千六百三十四两，其丁夫征之，槩县城遂成。
↑  《民国遂安县志·卷一·方舆志·形胜》：遂安当严陵上游，东望临安，西通姑蔑，南连宝婺，北接新都。其县治则婺峰环其前，五狮拥其后，襟带武强、龙渡诸溪，肘臂六星、文昌诸阁。虽不通大驿，实浙东胜壤也。
↑  《民国遂安县志·卷一·方舆志·水》：干流为武强溪，源出十三都白漈岭，至中洲过武强山达县治南，合遂安源水，绕郭而东四十里，入淳安境，又二十里，入新安江。龙溪，在县东北，自淳安县境发源，南流至县东二里许，经龙渡桥入武强溪。县城涧水一自语石山发源，东流折向南，由十亩坵水门入城，经姚家、太平桥、西街至黄家田。一自大西门外长淮源发源，东流至水门入城，经儒学前，至黄家田会流，经烈桥出小西门水门，折向南，从劝农桥入武强溪。
↑  《民国遂安县志·卷十·艺文志·县城记》：遂故有城，前令容侯曾创之。兵旅仓卒，石不暇择，墉不及崇，余六十年而泐者半矣。隆庆辛未，临川吴侯莅兹土，一日进亨谓曰：遂之形势，背歙面衢，限以崇山，而中通一径，其西浙之襟喉乎？亨曰：然。遂固浙要地也。胜国时，高千户兵破贼长垓。正德癸酉，容侯以乡兵遏贼境上。皆能捍蔽全浙。且嘉靖壬戍丙寅寇两入境，恣焚掠，部司陈大成提兵斩级数千，民始宁帖。是城之改筑，殆不容已。会邑父老合辞请如亨言。侯曰：吾志也。具邑宜缮城之状白于抚按两台。两台重其事，集守巡兵道诸公，议且谘之。郡伯陈公佥曰：城之便遂报可。侯乃请财于郡帑，与昔尝协济江山者，合银五千三百五十七两有奇。又于阖邑田每畮征银七厘以佐之。力取诸保甲籍土著流寓，合丁壮四万二千五百名，以从事焉。旧城土石存者不革其故，而外砻方石，鼎而新之，使相倚为坚。高厚视旧各加其三之一。先斥邑帑羡银八百十九两，拓北郭，包山临崖，以益严险。余则俱仍旧址，广袤以丈计，凡七百七十有八。高并雉堞，以尺计，凡二十有四。为门五，东曰兴文，西曰靖武，南曰向明，北曰拱极，视旧加崇广焉。靖武迤南为小西门，以便农作。而各弁以楼。城之上筑以灰，其内叠以巨石，而复护以砌。堞之上覆以全石，分地布舍凡十有五，使巡警者有所憩。经始于仲冬八日，三阅月而功告成。
↑  《民国遂安县志·卷一·方舆志·交通》：钟义桥一名南韩桥，在县治南。宋邑士王总得捐田五十亩，永济庵僧掌之，随圮即修。及庵废桥毁，返其田。仍为浮桥，夏溥记。寻复圮。嘉靖间，邑民王思洪倡义建桥，墩十一，驾屋覆之。知县胡仲谟记。十八年大水，墩屋尽坏。隆庆间，知县周恪建木桥，邑人陆应龙记。寻又坏。万历辛亥，知县韩晟修复石墩，驾板成桥，督工耆民王世鳞、世凤赀助焉。邑人毛云程记。晟自制南桥赋，纪其盛。见艺文。壬子大水复坏。嗣后仍用板桥，岁修为常。
↑  《民国遂安县志·卷一·方舆志·水利》：南河堤，县治南门外。一名金公堤。民国十年募筑，知事金乃光有记，见艺文。
↑  《民国遂安县志·卷二·建置志·县署》：县治旧在木连村溪北。唐武德四年，迁五狮山之麓。……至咸丰间，迭遭兵燹，县署及典史署悉毁。同治七年，知县李春龢倡建，中为大堂，进为川堂，川堂左为科房，右为耳访。又进为二堂（又名惠孚堂）。二堂东为翼室、为花厅（又名退思轩），相对为幕房，外有柏柳亭。民国十七年，县长罗柏麓辟地筑草亭以供清赏，亭旁旧有柏柳因以名亭。又东为内宅，有爱日堂。旧有丛兰馆，梦篆斋，孔昭堂，思补亭，玉照轩，甘松亭，凫憩亭，今皆无存。后为补拙轩，为书房。西为常平仓址，为监狱员署（民国新建），为监狱（迁善所改设），大堂外东西为吏廊，前为甬道，为戒石亭，为仪门。东为典史廨。仪门西为狱禁。入民国移设二堂西迁善所。县治前有胜池，左右有亲贤馆、旌善亭、申明亭、榜房，今俱圮。东为柱史坊，西为聚奎坊。入民国为县知事公署，今为县政府。列屋变更，不尽如旧。
↑  《民国遂安县志·卷二·建置志·公署》：布政分司，县治东五十步。明宣德时，布政始设分守官，出行部，以察吏治，因建是司。正统五年，知县谢棨即税课司故址建。……（万历）三十四年，知县詹尔达重修。今圮。按察分司，县治东八十步。明初即有之，后改名察院行台。凡宪臣行部察吏治，询民瘼，听民讼，皆居于是。巡按御史有所按治，亦居焉。今废。
↑  《民国遂安县志·卷八·武备志·防署》：驻防公署，在县治西。清顺治十六年，知县钱周鼐建。严协镇标分防驻此。久废。今址改建习艺所。
↑  《民国遂安县志·卷五·文治·学宫》：按旧志：儒学在县南二十步，宋嘉佑间，知州赵抃允、知县李廷芝议废水南长寿僧院以易之。……绍兴八年，邑人詹至请于知县林待问，为葺其圮。癸丑，居民徐嘉师火延庙学，因献地县西建焉，即今址也。……隆庆四年，知县周恪见泮池湫隘，更于文庙前拓地凿焉，护以石兰，引东水西注于池，以迎巽气，建青云楼于池东。六年，知县吴撝谦复葺庙庑及尊经阁，重建启圣祠，泮池左右辟为通衢。……（万历）十三年，知县林大柱、训导蒋大禄，于泮池外凿文林湖，广十数亩，汪洋浩淼，规制浸宏远矣。……先师庙五间，东西庑各三间，戟门三间，角门二座（在戟门左右），檽星门三座，土地祠一间（稍圮），文昌祠三间（圮），名宦祠一间（路敬潜以下十五人，又清通行崇祠浙江总督朱昌祚、李之芳、李卫，巡抚范承谟，提督李塞白理，布政司马如龙六人），乡贤祠一间（詹至以下三十三人），泮池文林湖（万历十三年，知县林大柱辟，邑人詹理记），崇圣祠三间，大门二间，尊经阁（久废），明伦堂三间，仪门三间，儒学门三间，教谕署（在明伦堂后）、训导署二所（久废，乾隆十六年建一所，在尊经阁旧址东），忠义孝友祠（今圮），节烈祠（圮），元封谥碑一座，明卧碑一座，敬一箴、心箴注、四箴注、谕辅臣诏旨碑共七座，吕东莱学校碑、王石潭心图碑、泮池碑、文林湖碑共四座，重修文庙碑、状元碑亭一座，清制训饬士子碑二座。……咸丰元年，经兵燹大成殿悉成焦土。同治间，邑绅毛仁麟、余士蓥等劝捐重建，其间如墙右门顶待换之横梁，右正堂上下门窗，两庑檽星等门并配享神厨神主，因窘于资一时未能修竣。至光绪间，知县唐济捐廉筹款，次第兴修，并于下首添设衢道，规模始灿然大备。琅川余燮又乐捐银一百三十元，为涂丹雘以壮观瞻。惟教谕训导二学署，则由教谕都国梁、训导赵涟先后募捐兴建。
↑  《民国遂安县志·卷二·营建志·坊表》：状元坊，旧儒学西，为龙图阁学士詹骙。豸绣流光坊，旧儒学西，为副使余思宽，知县余乾亨，御史余乾贞。龙章褒显坊，旧儒学东，为恩封御史余惟宾、余仕洪。
↑  《万历严州府志·卷三·经略志·书院》：狮山书院在遂安县东五十步，宋状元詹骙之故居也，今为公馆，隆庆六年知县周恪重修为书院。
↑  《民国遂安县志·卷五·文治·书院》：明隆庆五年，由知县吴撝谦即府馆旧基创狮山书院。……万历三十九年，知县韩晟改名五狮书院。
↑  《民国遂安县志·卷二·营建志·台榭》：状元台，五狮书院后，巨石耸踞，高三仞，二池分列。宋枢密詹大方故宅也。从孙骙，淳熙二年第一名及第，故名。明嘉靖间，知县钱籍修治，建亭其上。万历间，知县吴撝谦修。三十八年，知县韩晟重葺四围并磴道，护以石栏，额曰云梯。学博朱长庚有诗。民国十七年，县长罗柏麓拟建狮山公园，由文化委员会拨款二百金，建五角亭于旧址，名曰醒狮亭。
↑  《万历严州府志·卷五·经略志·坛壝》：社稷坛在县南半里，洪武十五年建，坛高三尺，北向，东西二丈五尺，南北如之，四陛各三级，缭以崇垣。山川坛在县南半里，洪武二年建，坛制一如社稷，南向。邑厉坛在县西半里，洪武六年定式，筑土为坛，中道立碑，刻以祭文。
↑  《民国遂安县志·卷二·营建志·坛庙》：先农坛在县东门外。清雍正七年奉文建，置籍田四亩九分。社稷坛旧在县南，明洪武初建。万历三年，知县吴撝谦改置城西二百步，并建宰牲房三间。邑人陆应龙记。风云雷雨山川坛旧在县南，明洪武初建。万历三年，知县吴撝谦改置城东四百步，并建宰牲房三间。邑人余乾贞记。邑厉坛，城西。明知县吴撝谦建宰牲房三间。久圮。
↑  《民国遂安县志·卷二·营建志·坛庙》：城隍庙，城南。明洪武四年，知县凌暹建。……咸丰辛酉，经兵燹毁，仅存正殿及后宫。同治间，知县彭谟，会同绅董毛仁麟、余士蓥、徐永稠、方大均、姜宝书、黄荣等，详准在南门外设埠收捐，新建正堂，左右两廊暨二门、头门牌楼。光绪初，知县易镜清倡捐修理，规模始备。
↑  《民国遂安县志·卷二·营建志·坛庙》：东岳庙，城西。宋祥符间建。……咸丰辛酉，毁于兵。光绪癸已，知县童德辉募建。关帝庙一在县治东，即新安会馆。明天启间，知县陈光东招徽商胡应鐄、汪士永、朱光祥等建。……乾隆十四年，徽商金成瑞、金元俊、鲍学栋、金成志、戴如玉、孙永昌、金元功、程兆凤、金成瓒、程兆骏、鲍永龄、孙联裕捐赀重建殿宇，并造后殿。三圣庙，县南一十步。宋建炎间建。按神即普州三景兄弟，以死国列祀典。神名思忠、思立、思谊。……清乾隆十六年，坛民捐赀重建，知县周世恩记。康王庙，县治南。唐交州都督李寿逐寇死此，因祀焉。《名胜志》真宗褒封赐庙英烈，今镇基山有寿墓碑，现有庙左烈桥可据，庙额英烈平章康显真君。节烈祠，泮池西。清乾隆十七年，阖邑改建，经兵燹毁。光绪间，知县韩闻南倡捐移地重建。知县唐济重修，改称贞孝节烈祠。
↑  《民国遂安县志·卷二·建置志·公署》：僧会司在无碍寺。明初置僧录司掌佛教。又于各县置僧会司。清因之。今废，址存。道会司在洞神宫。旧制掌县属道教，恪守戒律清规。今废，宫存。
↑  《民国遂安县志·卷五·文治·宗教》：天主教始设于清光绪间，租借民房设堂礼拜。今信徒日众，已设分堂于九都杨村，并在县东门外新建教堂。传教者，昔为一司铎，今以神父充之。基督教清末英人来县传教，去住无定。民国十九年，租借县东街民房设立教会，以英人女教士充布道员，为时甚暂，入教者尚少。
↑  《民国遂安县志·卷一·方舆志·交通》：烈桥，县治西南百步。唐交州都督李寿逐寇殉节处。民国十八年重修立碑，县长罗柏麓记。
↑  《民国遂安县志·卷二·营建志·坊表》：旴江循良坊，县治东，为建昌同知余学文。
期刊和网站（语言均为简体中文）
1 2 3  季靖. . 环境. 2012年6月: 40–43. []
↑  . 邹倜然. 人民网.   [2018-07-12]. （原始内容存档于2020-05-18）.
↑  . 浙江档案. 2009年8月: 7–9. []
1 2 3 4 5 6 7  . 何玉新. 天津日报.   [2014-07-14]. （原始内容存档于2014-07-26）.
↑  水下的故乡，《时代教育·国家历史》2009年第11期，毛剑杰。轉載於：毛剑杰. . 香港中文大学中国研究服务中心「民間歷史」網.   [2020-10-31]. （原始内容存档于2020-10-31）.
1 2 3  . 庄小蕾. 钱江晚报.   [2014-07-12]. （原始内容存档于2017-10-24）.
1 2 3  . 董沛文. 杭州日报.   [2014-07-12]. （原始内容存档于2016-03-04）.
1 2  . 郭楠. 千岛湖新闻网.   [2014-07-13]. （原始内容存档于2014-07-14）.
1 2 3  . 王筱倩. 千岛湖新闻网.   [2014-07-13]. （原始内容存档于2014-07-14）.
1 2  . 左凌仁. 中国国家地理网.   [2016-09-22]. （原始内容存档于2016-09-23）.
↑  . 汪永明. 姜家产业区块管委会.   [2015-07-19]. （原始内容存档于2015-09-24）.
↑  . 汪永明. 姜家产业区块管委会.   [2015-07-19]. （原始内容存档于2015-09-24）.
↑  . 汪永明. 姜家产业区块管委会.   [2015-07-19]. （原始内容存档于2015-09-24）.
↑  江宣之. . 浙江档案. 2004年1月: 29. []
↑  . 新蓝网.   [2014-07-17]. （原始内容存档于2021-02-20）.
↑  . 郭楠. 千岛湖新闻网.   [2014-07-13]. （原始内容存档于2014-07-14）.
↑  . 郭楠. 千岛湖新闻网.   [2014-07-13]. （原始内容存档于2014-07-14）.
↑  . 王筱倩. 千岛湖新闻网.   [2014-07-13]. （原始内容存档于2014-07-14）.
↑  方青. . 钱江晚报·小时新闻通. 2019-09-02  [2020-10-31]. （原始内容存档于2020-10-31）.
1 2  . 朱晨. 解放日报.   [2014-07-14]. （原始内容存档于2014-07-15）.
↑  . 梁国瑞. 合肥晚报.   [2014-07-12]. （原始内容存档于2014-07-14）.
↑  . 程海波、江建新. 杭州日报.   [2014-07-14]. （原始内容存档于2014-07-15）.
↑  . 新浪网.   [2020-07-24]. （原始内容存档于2021-05-15）.
民国十九年（1930）《遂安县志》遂安县全图。
清乾隆三十二年（1767）《遂安县志》重修县署图（此为清光绪十六年（1890）重刻）。
清乾隆三十二年（1767）《遂安县志》儒学图（此为清光绪十六年（1890）重刻）。